Economic Cooperation Administration

Economic Cooperation Administration (akronym ECA; dosl. „Administratíva pre hospodársku spoluprácu“) bola vládna agentúra Spojených štátov založená na základe zákona Kongresu Spojených štátov o zahraničnej pomoci z 3. apríla 1948 za účelom koadministrácie Marshallovho plánu, ktorá pôsobila od 3. apríla 1948 do 31. októbra 1951. Vznikla ako partnerská organizácia k Organizácii pre európsku hospodársku spoluprácu (Organization for European Economic Cooperation), roku 1961 transformovanú na Organizáciu pre hospodársku spoluprácu a rozvoj (OECD).

Agentúru riadil administrátor pre hospodársku spoluprácu menovaný prezidentom Spojených štátov so súhlasom Senátu Spojených štátov, a to:
 Paul Gray Hoffman, vymenovaný 7. apríla 1948, ktorý vo funkcii pôsobil od 9. apríla 1948 do 30. septembra 1950,
 William Chapman Foster, vymenovaný 1. októbra 1950, ktorý vo funkcii pôsobil od 2. októbra 1950 do 12. septembra 1951.

ECA mala zastúpenie v hlavnom meste každého štátu, ktorý bol prijímateľom hospodárskej pomoci, vedené takou osobu, aby bolo možné skrze ňu viesť rokovania na najvyššej úrovni s vládou príslušného štátu.

1. novembra 1951 agentúru nahradila Mutual Security Agency (MSA, dosl. „Agentúra pre vzájomnú bezpečnosť“).

Zdroje

Externé zdroje 
 Records of U.S. Foreign Assistance Agencies, 1948-1961 [online]. [College Park, MD] : U.S. National Archives and Records Administration, 2016-08-15 [cit. 2020-12-29]. Dostupné online. – prehľad archívneho fondu

Organizácie v USA
Federálne agentúry USA
Zaniknuté organizácie
Ekonomické organizácie
Organizácie založené v 1948